Brunnuka frankolino

La Brunnuka frankolino (Francolinus castaneicollis) estas birdo de la familio de Fazanedoj de la ordo de Kokoformaj kaj grupo de afrikaj frankolinoj. Oni ĵus proponis reorganizadon de tiu specio de Francolinus en la genro Pternistis kun 23 aliaj specioj. Ĝi formas superspecion kun F. erckelii, F. ochropectus, F. jacksoni kaj F. nobilis. 

Ĝi troviĝas en Etiopio, Somalio, kaj eble en Kenjo.

Temas pri frankolino ege fajne ornamata per strieco en kolo kaj subaj partoj nome nigre super blanko, tio estas blankecaj plumoj kun interna nigra marko ĉirkaŭira; la kapo estas pli bruna, kun pli bruna nuko (kio nomigas la specion) kun malhelbruna superokula strio kaj ruĝa beko kun nigreca pinto de supra makzelo. En flankoj la strieco kombinas helbrunan kun blanka koloro. Suba dorso, vosto kaj subvosto estas pli malhelbrunaj, dum la kruroj estas ruĝaj.

 Referencoj 
 BirdLife International 2004.  Francolinus castaneicollis.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Kokoformaj
Kategorio:Fazanedoj
Kategorio:Birdoj de Afriko